# **Esztergomi Hittudományi Főiskola**

### tISZTELT jELENTKEZŐ!

Az alábbi linkre kattintva kezdheti meg jelentkezését:

<https://eszhf.etn.hu/modulok/felveteli/jelentkezes.php>

Javasoljuk, hogy a jelentkezés megkezdésekor az **alábbi adatokat/dokumentumokat készítse elő**, szkennelje be és csak ezt követően kezdje meg a jelentkezést. A szkennelésen, fénymásolatokon található számoknak, adatoknak jól olvashatónak kell lennie.

|  |  |  |
| --- | --- | --- |
| ssz |  | **A jelentkezéssel egyidejűleg postára adandó a Főiskola címére** |
| 1. | Elektronikus igazolványkép  - méret: max. 100M, PNG/JPG, 413x531 px. (A pixel-számnak pontosnak kell lennie!!!)  - A képet fehér háttér előtt kell készíteni.  - A képen látszódjon a válla, a fej körül legyen elegendő háttér a kép vágásához.  - Nem takarhatja az arcot semmi, nem viselhető napszemüveg.  - Ne vetüljön árnyék se az arcra, se a háttérre.  - A kamera egy magasságban legyen a fejével.  - Nyitott szemmel a kamera irányába nézzen, fejtartása függőleges legyen.  -Számos program van, amellyel a képet vágni lehet, de pl ez az [oldal](https://hu.idphoto4you.com/?Target=SamplePage_HU) kifejezetten erre készült. | 1 db eredeti |
| 2. | hatósági erkölcsi bizonyítvány (általános igazolási kérelem nyújtandó be, 3 rovat bejelölésével: • büntetlen előéletű vagyok; • nem állok közügyektől eltiltás hatálya alatt; • nem állok foglalkozástól vagy tevékenységtől eltiltás hatálya alatt) minden oldal egy dokumentumban  [Tájékoztató az erkölcsi bizonyítványról: http://kormanyablak.hu/hu/feladatkorok/58/OKMIR00097](http://kormanyablak.hu/hu/feladatkorok/58/OKMIR00097)  [Elektronikus igénylési lehetőség:  https://www.nyilvantarto.hu/ugyseged/ErkolcsiKerelemInditasa.xhtml](https://www.nyilvantarto.hu/ugyseged/ErkolcsiKerelemInditasa.xhtml) | eredeti |
| 3. | Érettségi bizonyítvány szkennelve (minden oldal egy dokumentumban) | fénymásolat |
| 4. | Felsőoktatásban szerzett valamennyi oklevele szkennelve külön-külön. (Egy oklevél minden oldala egy dokumentumban legyen.) | fénymásolat |
| 5. | Személyazonosító igazolvány és/vagy útlevél szkennelve (mindkét oldal) | fénymásolat |
| 6. | Lakcímkártya szkennelve. (mindkét oldal egy dokumentumban) | fénymásolat |
| 7. | TAJ kártya szkennelve (mindkét oldal egy dokumentumban) | fénymásolat |
| 8. | Adóazonosító-kártya (mindkét oldal egy dokumentumban) | fénymásolat |
| 9. | Keresztlevél (2 hónapnál nem régebbi, A4-es, ú.n. „nagyalakú keresztlevél”), (amennyiben a keresztlevél nem tartalmaz bejegyzést a bérmálásról, akkor azt külön kell igazolni) | eredeti |
| 10. | Önéletrajz: kézzel írott bemutatkozó és motivációs levél, mely feltárja a jelentkező családi és szociális körülményeit, kapcsolatát az egyházzal valamint a jelentkezés indítékait. Aláírva, beszkennelve egy dokumentumban. Max. 2 A4-es oldal | eredeti |
| 11. | Nyelvvizsga megléte nem kötelező. Amennyiben van legalább középfokú nyelvvizsgája: Kérjük valamennyi nyelvvizsgáját szkennelje be. Minden nyelvvizsgát külön-külön, de egynek minden oldalát és betétlapját egy dokumentumba. | fénymásolat |
| 12. | Plébánosi/lelkivezetői ajánlás: A jelentkezőnek a „Felvételi ajánlások” alatt meg kell neveznie ajánlóját és meg kell adnia az e-mail címét. A rögzítést követően a lelkipásztor kap tőlünk egy e-mailt és egy linket, amelyen keresztül az on-line felületre közvetlenül tölti föl a hallgatóhoz tartozó ajánló dokumentumot. Vagyis az ajánlást nem a jelentkező küldi be/tölti fel, hanem közvetlenül a lelkipásztor.  **Nagyon fontos: a jelentkezőnek kapcsolatban kell lennie az ajánlóval, nem csupán egy emailes kapcsolatról van szó. Továbbá mindig ellenőrizze, hogy jó emailcímet ad-e meg. Kísérje figyelemmel, hogy az ajánlást feltöltötte-e az ajánló személy. Amennyiben rossz ajánlói emailcímet ad meg és emiatt az ajánlás nem kerül feltöltésre, jelentkezése hiányos lesz.** |  |

**A kért dokumentumokat a jelentkezéstől számított 5 munkanapon belül szíveskedjenek postán megküldeni a következő címre:**

**Tanulmányi Hivatal, Esztergomi Hittudományi Főiskola 2500 Esztergom Szent István tér 10.**

**Kérjük, ügyeljen az alábbiakra**:

- A felvételi jelentkezéshez NE GOOGLE CHROME böngészőt használjon, javasoljuk a **MOZILLA**-t. Chrom-ból elért oldalon is meg tudja adni az adatait, föl tudja tölteni dokumentumait, de nem tudja ellenőrzésképp letölteni a dokumentumokat.

- A dokumentumok szkennelésénél kérjük, ügyeljen arra, hogy minőségben és megfelelő fényerősséggel készüljenek, hogy az azonosító számok, adatok olvashatóak legyenek rajta.

- Egy okmány/okirat minden oldalát egy dokumentumként szkennelje be. Egy adatsorhoz ugyanis csak egy dokumentumot tud föltölteni. Ha újabb dokumentumot tölt föl ugyanahhoz az adatsorhoz, akkor az a korábbit fölülírja. Ezért ha egy dokumentum (pl. oklevél, személyazonosító igazolvány, TAJ kártya…) két oldalát két külön dokumentumban szkennelte be, akkor csak az egyiket tudja majd föltölteni.

**JELENTKEZÉS FOLYAMATA:**

- A jelentkezés megszakítható és folytatható. Mentse el egyéni jelentkezési linkjét vagy keresse vissza az általunk megküldött e-mailből.

- Ha a már megadott e-mail címmel ismét elindítja a jelentkezést, akkor a jelentkezési linkéről kap egy emlékeztető e-mailt.

- A képernyőn bal oldalon találhatóak a kitöltendő adatkörök. Kérjük, hogy minden adatkört töltsön ki. (személyes adatok, állampolgárság stb.)

- A végén az ELLENŐRZÉS gombra kattintva tudja ellenőrizni, hogy mindent kitöltött-e. Ez még nem jelenti, hogy jelentkezése hiánytalan, csak azt, hogy benyújtható.

- Ha minden rendben talált, a BENYÚJTÁS gombra kattintva tudja benyújtani jelentkezését.

Sikeres jelentkezést és felvételit kívánunk!

Tanulmányi Hivatal